NaiveNeuron/SloPal huggingface dataset:
Mihál, Jozef, poslanec NR SR (2016-04-22):
Ďakujem za slovo, pani predsedajúca. Nepočul som celý prejav pána kolegu poslanca Vašečku, ale to, čo som počul, sa mi veľmi páčilo. Naozaj ste povedali aj z mojej duše to, čo aj ja cítim niekedy ako otec piatich detí a čo by mohlo fungovať lepšie. A rád by som nadviazal na to, čo ste povedali, a doplnil ak môžem, máme tu dvoch ministrov, to je úplne presne situácia, akú sme potrebovali dostať. Je tu pán minister práce, sociálnych vecí Richter, pán minister školstva Plavčan. A prečo o tom hovorím? Preto, lebo v tejto snemovni sme opakovane upozorňovali a dávali návrhy, pokiaľ ide o jeden finančný nástroj, pre mladé rodiny veľmi dôležitý. Je to príspevok na starostlivosť o dieťa, ktorý sa dnes poskytuje len do veku troch rokov dieťaťa, pričom je to príspevok, ktorý vlastne pomôže rodičom zaplatiť náklady na predškolské zariadenie. Problém je ten, že sa tento príspevok poskytuje len pri veku dieťaťa do troch rokov, do 2,99 roka. Pán minister Richter vždy, keď sme namietali a navrhovali, aby sa ten vekový limit posunul na štyri, päť alebo dokonca šesť rokov, argumentoval tým, že to nie je v jeho kompetencii, to už je v kompetencii ministerstva a ministra školstva. Čiže pán minister školstva Plavčan, chcem vás upozorniť na tento problém a vyzvať vás, aby ste sa skúsili s vaším tímom ľudí zamyslieť, ide o príspevok na starostlivosť o dieťa, je čerpaný najmä z eurofondov vo výške 75 %, či by ste mohli v tejto veci niečo podniknúť a takto pomôcť mladým rodinám. Ďakujem.
Laššáková, Jana, podpredsedníčka NR SR (2014-11-08):
Na vystúpenie pána poslanca s faktickými poznámkami, posledný pán Novotný, končím možnosť. Dobre. Pán poslanec Mihál je posledný? Končím možnosť, končím možnosť prihlásiť sa s faktickými poznámkami (výkrik v sále). Takže ideme, pán poslanec Martvoň, Galko, Nicholsonová, Kiššová, Osuský, Simon, Hlina, Novotný, Hraško, Poliačik, Mihál. Boli ste? Dobre, pán poslanec Lipšic. Končím možnosť prihlásiť sa s faktickými poznámkami. Nech sa páči.
Kubánek, Stanislav, poslanec NR SR (2013-05-16):
Pán predseda, dajte hlasovať o návrhu zákona ako celku s odporúčaním gestorského výboru schváliť.
Zemanová, Anna, poslankyňa NR SR (2016-04-19):
Pán poslanec Pčolinský, naozaj súhlasím s tým, že priestor pre podnikanie malých a stredných podnikateľov v poľnohospodárstve je zničujúci. Nie je to však z toho dôvodu, že by bolo nedostatok dotácií alebo že by vláda nevytvárala dostatok všelijakých regulácií s predajom pôdy, či nevymýšľa rôzne marketingové nástroje. Nie z nedostatku, ale práve preto, práve, lebo tieto dotácie a takéto rôzne nesystémové kroky, tie krivia podnikateľské prostredie. Práve naopak, ak by vláda vytvorila kvalitné podnikateľské prostredie pre malých a stredných podnikateľov, nič z tohto by nemuselo byť, ale by sa práve, naopak, naštartoval trh. A nielen trh v poľnohospodárstve, ale všeobecne. Čo sa týka dotácií, treba povedať to, že vláda trestuhodne zanedbala, priam sa vykašlala v minulosti na to, aby sa dorovnali diskriminačné dotácie z Európskej únie pre našich poľnohospodárov. Tam je pes zakopaný. My vieme, že dnes nevieme dotácie zrušiť, ale keď už sú, tak by mali byť dorovnané. Prečo by sme mali veriť, že zrazu vláda Fico III tieto diskriminačné rozdiely do roku 2020 napraví? No ja tomu neverím.
Sulanová, Magdaléna, poslankyňa NR SR (2023-05-18):
Vážený pán predseda, v rozprave k návrhu zákona vystúpil jeden poslanec. Bol podaný jeden pozmeňujúci a doplňujúci návrh. Pán predseda, najskôr je potrebné, aby sme podľa § 83 ods. 4 rokovacieho poriadku rozhodli o skrátení lehoty na hlasovanie o pozmeňujúcom a doplňujúcom návrhu, ktorý odznel včera v rozprave.
Žarnay, Oto, poslanec NR SR (2017-10-13):
Ďakujem, pán predsedajúci. Vážené kolegyne, vážení kolegovia, dovoľte mi na úvod uviesť tento zákon. Predkladám na rokovanie Národnej rady návrh zákona, ktorým sa mení a dopĺňa zákon Slovenskej národnej rady č. 369/1990 Zb. o obecnom zriadení v znení neskorších predpisov. Cieľom predkladanej novely zákona je bezprostredná realizácia práva na dobrú správu vecí verejných prostredníctvom priamej bezbariérovej komunikácie fyzických a právnických osôb s obecným zastupiteľstvom. Správa vecí verejných sa bezprostredne dotýka každej fyzickej osoby, ktorá žije, pracuje alebo vlastní nehnuteľný majetok na území Slovenskej republiky, rovnako ako právnickej osoby. Každý má právo na dobrú správu vecí verejných, ako uvádza Charta základných práv Európskej únie v čl. 41 v súlade s čl. 6 Zmluvy o Európskej únii. Ústava Slovenskej republiky zaručuje občanom právo zúčastňovať sa na správe vecí verejných priamo alebo prostredníctvom volených zástupcov. Na naplnenie tohto práva, ktoré spolu s ústavou zaručenou slobodou prejavu a právom na informácie v čl. 26, musia mať fyzické a právnické osoby vytvorený dostatočný priestor na prednesenie svojich návrhov, podnetov, námetov priamo, bez administratívnych obštrukcií na riadnych zasadnutiach obecných zastupiteľstiev, tak aby poslanci nestratili priamy kontakt s reálnym životom a problémami ľudí a tí zas mali priestor bezprostredne a iniciatívne sa podieľať na verejnom živote. Vymedzenie minimálneho časového intervalu na občiansky prejav na riadnom zasadnutí obecného zastupiteľstva je zárukou, že bude poskytnutý dostatočný časový priestor na verbálne vyjadrenie jednotlivcov. Potreba tohto priameho komunikačného inštitútu sa javí v súčasnosti ako dôležitý faktor dobrej správy vecí verejných, ako aj prostriedok na posilnenie občianskej spoločnosti. Zákon zároveň ustanovuje povinnosť obcí zaradiť do programu zasadnutia každého riadneho obecného zastupiteľstva bod, počas ktorého môžu fyzické a právnické osoby uplatniť právo vystúpiť na verejnom obecnom zasadnutí bez administratívnych alebo procedurálnych obmedzení a bez ohľadu na to, či tieto osoby svoje právo uplatnia, a to v minimálnom rozsahu 30 minút. Ďakujem a potom sa hlásim do rozpravy ako prvý.
Jurinová, Erika, podpredsedníčka NR SR (2014-11-08):
Poslankyňa Tomanová.
Grečková, Lea, poslankyňa NR SR (2015-06-16):
Vážená pani predsedajúca, kolegyne, kolegovia, Výbor Národnej rady Slovenskej republiky pre hospodárske záležitosti ma uznesením č. 443 určil za spravodajkyňu k vládnemu návrhu zákona o správcoch bytových domov a o zmene a doplnení zákona Národnej rady Slovenskej republiky č. 182/1993 Z. z. o vlastníctve bytov a nebytových priestorov v znení neskorších predpisov. V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Konštatujem, že uvedený návrh spĺňa náležitosti podľa rokovacieho poriadku a legislatívnych pravidiel tvorby zákonov. Zo znenia návrhu zákona je zrejmý aj účel navrhovanej úpravy. Vychádzajúc z oprávnení, ktoré pre mňa, ako spravodajkyňu vyplývajú z rokovacieho poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady Slovenskej republiky navrhujem, aby návrh zákona prerokovali výbory: ústavnoprávny výbor, výbor pre hospodárske záležitosti a výbor pre sociálne veci. Za gestorský navrhujem Výbor Národnej rady Slovenskej republiky pre hospodárske záležitosti a odporúčam, aby výbory predmetný návrh zákona prerokovali do 10. septembra a v gestorskom výbore do 11. septembra 2015. Pani predsedajúca, prosím, otvorte rozpravu.
Číž, Miroslav, podpredseda NR SR (2015-05-22):
Ďakujem. Teraz dávam slovo spoločnému spravodajcovi, ktorého určil navrhnutý gestorský výbor pre pôdohospodárstvo a životné prostredie, pánovi poslancovi Zsoltovi Simonovi a uvedie spravodajskú správu k tomuto návrhu zákona.
Šeliga, Juraj, podpredseda NR SR (2020-11-03):
Prezentujme sa prosím a hlasujme. (Hlasovanie.) Prítomných 121, za 108, proti nikto, zdržalo sa 13, hlasovali všetci prítomní. Konštatujem, že sme v treťom čítaní. Zároveň otváram rozpravu v rámci tretieho čítania . Pýtam sa, či sa chce niekto prihlásiť. Nikto. Vyhlasujem rozpravu za skončenú. Budeme hlasovať o návrhu zákona ako o celku. Prosím, pán spravodajca, uveďte odporúčanie gestorského výboru.
F. Devínsky, poslanec: (2008-05-22):
Prvé pozmeňujúce 4 návrhy boli moje pozmeňujúce návrhy. Žiadam o bodoch 1 a 2 hlasovať spoločne.
Blaha, Ľuboš, podpredseda NR SR (2023-12-13):
Pani poslankyňa Darina Luščíková.
Lengvarský, Vladimír, minister zdravotníctva SR (2022-06-23):
Ďakujem pekne. Vážený pán poslanec, naším prvotným a aj záložným plánom je dohoda a konsenzus s predstaviteľmi lekárskych odborov. Plne rozumiem ich postoju, keďže uplynulé roky sa téme stabilizácie zdravotníckeho personálu venovala len minimálna alebo takmer žiadna pozornosť. Naším cieľom je nastaviť podmienky tak, aby zdravotnícki pracovníci mali adekvátne hodnotenia a súčasne aj kvalitné pracovné podmienky. Robíme všetko preto, aby k dohode došlo. Aktívne spolu s ministerstvom financií pracujeme na ôsmich úlohách, ktoré nám vyplynuli po vyhlásení štrajkovej pohotovosti lekárskych odborov a takisto z memoranda, ktoré teda pred časom zdravotnícke odbory vydali. Harmonogram úloh s časovým plnením bol zaslaný na úrad vlády. Ministerstvo zdravotníctva vyvíja maximálne úsilie, aby získala dostatočné finančné prostriedky, vďaka ktorým sa podarí dosiahnuť zvýšenie platov zdravotníckych pracovníkov. Je dôležité zdôrazniť, že zvýšenie mzdového hodnotenia musí byť trvalé a do systému musí priniesť väčšiu mieru spravodlivosti. Naši partneri, ktorí reprezentujú lekárske odbory, sú o krokoch ministerstva pravidelne informovaní na pracovných stretnutiach. Naším jediným a spoločným cieľom je dohoda, ku ktorej musíme dospieť. A mimo tejto odpovede v podstate jediná vec, ktorá tam nie je už dohodnutá, sú platy. Inak ostatné veci, ktorá tam Lekárske odborové združenie v rámci memoranda požadovalo, boli, v podstate sú plnené alebo boli splnené. Ďakujem pekne.
Hrnčiar, Andrej, podpredseda NR SR (2017-02-14):
Keďže rozprava bude zlúčená, takže ju otvorím, až keď sa uvedú všetky zákony. Čiže teraz bude nasledovať prvé čítanie návrhu poslancov Národnej rady Slovenskej republiky Miroslava Beblavého a Kataríny Macháčkovej na vydanie zákona, ktorým sa mení a dopĺňa zákon č. 50/1976 Zb. o územnom plánovaní a stavebnom poriadku (stavený zákon) v znení neskorších predpisov . Návrh zákona je pod tlačou 388. Návrh na jeho pridelenie na prerokovanie výborom je v rozhodnutí č. 405. Dávam slovo poslancovi Miroslavovi Beblavému, aby návrh zákona uviedol.
Hrnčiar, Andrej, podpredseda NR SR (2019-02-07):
Ďakujem veľmi pekne, že myslíte, pán podpredseda vlády, aj na kolegov z vlády, ktorí teraz budú odpovedať poslancom Národnej rady, ktorým položili otázky. Ako prvý sa pýta pán poslanec Eugen Jurzyca podpredsedu vlády a ministra financií Petra Kažimíra: „Vážený pán minister, koľko osôb dostalo v roku 2018 zákonom zvýhodnené trináste a štrnáste platy a koľko ich očakávate v roku 2019 a v akej výške boli vyplatené?“
Zajačik, Vladimír, poslanec NR SR (2023-03-16):
Ďakujem pekne, pán predseda. Pán predseda, prosím, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Paška, Pavol, predseda NR SR (2013-05-30):
Pán poslanec Hudacký.
Pčolinský, Peter, podpredseda NR SR (2022-12-01):
Ďakujem pekne. Páni ministri, poprosím, nevyrušujte pána premiéra. Pán poslanec, máte doplňujúcu otázku? Nech sa páči. Áno, áno, pán minister, tu sme v parlamente, Národná rada je nadriadená vláde Slovenskej republiky. Nech sa páči.
Hlinka, Jozef, poslanec NR SR (2022-03-24):
Ďakujem za slovo. Vážený pán predsedajúci, vážené poslankyne, vážení poslanci, v súlade s § 73 zákona o rokovacom poriadku som bol určený predsedom výboru za spravodajcu k uvedenému návrhu zákona. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko ministerstva financií. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali výbor pre financie a rozpočet, ústavnoprávny výbor, výbor pre hospodárske záležitosti, výbor pre pôdohospodárstvo a životné prostredie. Za gestorský výbor navrhujem Výbor Národnej rady Slovenskej republiky pre financie a rozpočet. Zároveň odporúčam, aby výbory uvedený návrh prerokovali do 30 dní a gestorský výbor do 32 dní od jeho prerokovania v prvom čítaní na schôdzi Národnej rady Slovenskej republiky. Pán predsedajúci, prosím, otvorte rozpravu k uvedenému návrhu zákona.
Martvoň, Anton, poslanec NR SR (2015-04-16):
Ďakujem pekne, pán podpredseda Číž, správne si poukázal na ten fakt, s tými hokejistami, že sú tie fotky. Obdobné fotky v podstate by sme našli, ako pani Radičová prijímala hokejistov na čele so Širokým. Takisto aj premiér neprijímal tých hokejistov, lebo Široký, on ich prijímal kvôli tomu, že dosiahli významné úspechy na športovom poli v rámci hokeja, a chcel si uctiť hokejistov a všetkých fanúšikov Slovenskej republiky. Čiže tie fotky, čo tu má SaS-ka, tak väčšina z nich sú z prijatia hokejistov. Také isté fotky by sme aj my SMER mohli ukázať, ako pani Radičová prijíma hokejistov na čele so šéfom Slovenského zväzu ľadového hokeja pánom Širokým. Pán podpredseda Číž, dobre ste poukázali, že my neodvolávame Figeľa za to, že je z KDH, nie, my Figeľa odvolávame za to, že robil fígle na ministerstve dopravy, v dôsledku ktorých je 1 200 nevyplatených veriteľov Váhostavu. I napriek tomu, že ho predtým tri mesiace ešte pred podpisom najvážnejšej zmluvy na to upozorňoval denník SME a zároveň prezident Zväzu stavebných podnikateľov na Slovensku. On to ignoroval, podpísal to i napriek tomu, že bol na to upozornený, dokonca ministerstvo dopravy to zdôvodnilo, že nehrozí taký scenár, že subdodávatelia nebudú vyplatení. Nakoniec sú nevyplatení, ten scenár tu je a to je ten dôsledok, ktorý teraz nastal, a prečo Figeľa odvolávame. To, keď sme Figeľa podporovali na podpredsedu NR SR, v tom čase to ešte nebolo takto známe. Čiže to je ten dôsledok, že Figeľ ide dole za to, že robil fígle ako minister dopravy. (Reakcie z pléna.)
Hort, Milan, podpredseda NR SR (2011-03-24):
Ďakujem pekne. Pán poslanec, máte právo dať aj doplňujúcu otázku. (Reakcia poslanca.) Nie. Budeme pokračovať teda ďalšou otázkou, je opäť od poslanca Richarda Oravca: „Pani premiérka, v čom je návrh Európskeho stabilizačného mechanizmu výhodnejší oproti pôvodnej gréckej pôžičke?“ Pán podpredseda vlády, nech sa páči.
Vetrák, Milan, poslanec NR SR (2021-04-01):
Ďakujem pekne za slovo. Vážené kolegyne, vážení kolegovia, mala by dnes nasledovať tlač číslo 394, ide o novelizáciu zákona o rozpočtových pravidlách, ktorá sa týka rezervy premiéra, ale vzhľadom na to, že sa mení personálne obsadenie tejto funkcie a potrebujem viac času na to, aby som s novým premiérom prebral otázku rezervy, jeho samotnej rezervy a či teda chce mať dotačnú komisiu, nechce mať dotačnú komisiu, teda kvázi dotačnú komisiu, tak vás chcem požiadať o to, či by sme mohli tento bod presunúť na ďalšiu schôdzu, aby sme, aby som získal čas, aby som sa s ním o tom mohol podrobnejšie porozprávať. A je to na základe štyroch koaličných poslaneckých klubov požiadavka, tak... (Prerušenie vystúpenia predsedajúcim.)
Jurčík, Ľudovít, poslanec NR SR (2010-11-03):
Vážení kolegovia, kolegyne, kolegovia, vážení pán predseda... (Prerušenie vystúpenia predsedajúcim.)
T. Cabaj, poslanec: (2007-03-27):
V rozprave vystúpili štyria poslanci, traja dali... (Ruch v sále.)
Krúpa, Juraj, poslanec NR SR (2022-03-22):
Pán predseda, teraz dajte, prosím, hlasovať o pozmeňujúcom a doplňujúcom návrhu pána poslanca Svrčeka.
Zemanová, Anna, poslankyňa NR SR (2018-05-24):
Žiaľ, je to tak, na Slovensku sa pri verejných zákazkách kradne a tuneluje. Ľudia pri moci si dokážu urobiť biznis zo všetkého, ako si povedal, od detí, zdravotníctva, životného prostredia aj poľnohospodárstva. Je to čosi, z čoho sú v šoku aj kontrolné orgány Európskej únii, nedokážu pochopiť, že by naozaj bolo u nás možné takto nastaviť systém, ktorý umožňuje takéto rozkrádanie verejných prostriedkov. Preto, áno, aj potom odovzdávajú ceny a vyznamenania, pretože si to nevedia predstaviť, že by takto obludne fungovala na Slovensku korupcia a rozkrádanie. Ale, žiaľ, je to tak, lebo u nás nefunguje prokuratúra či súdnictvo, pretože keby aj tie fungovali, tak takéto konanie by nebolo možné, ale to je taktiež nepredstaviteľné pre tých našich partnerov za hranicami. A preto ešte stále sa tak zhovievavo, ale s čoraz väčším počudovaním pozerajú na Slovenskú republiku. A to nie je, že my to kritizujeme, že my by sme naozaj, ako bolo povedané, nemáme radi Slovensko, práve naopak, je to to, že ho máme radi a sme povinní na tieto prešľapy poukazovať.
Hrnčiar, Andrej, podpredseda NR SR (2019-06-26):
Pán poslanec Dostál.
Zmajkovičová, Renáta, podpredsedníčka NR SR (2013-12-03):
Pán poslanec, môžete, prosím vás, k tomu zákonu, ktorý teraz prejednávame? Ja viem, že ste mali snahu k inému zákonu, ale nech sa páči, keby ste sa vrátili k téme.
Šeliga, Juraj, podpredseda NR SR (2021-04-30):
Nič, nič sa nedeje.
Vaľová, Jana, poslankyňa NR SR (2016-10-11):
Ja si myslím, že pán minister povedal všetko. Takže už iba chcem povedať, že by som chcela vyjadriť, aby, ako spravodajca, že je potrebné prihlásiť sa a navrhnúť dať hlasovať (povedané so smiechom) o uvedenom návrhu pri najbližšom hlasovaní. Tak.
Laurenčík, Milan, podpredseda NR SR (2021-06-17):
Ďalšia faktická poznámka, pán poslanec Milan Potocký, nech sa páči.
Blaha, Ľuboš, podpredseda NR SR (2024-02-16):
Na vaše vystúpenie, pán poslanec, evidujem jednu faktickú poznámku. Pán poslanec Gábor Grendel, nech sa páči.
Jurinová, Erika, podpredsedníčka NR SR (2015-02-18):
Pani poslankyňa Žitňanská.
Zmajkovičová, Renáta, podpredsedníčka NR SR (2012-07-31):
S faktickými poznámkami sedem poslancov, osem. Uzatváram možnosť faktických poznámok. Pán poslanec Brocka.
Zelník, Štefan, poslanec NR SR (2019-05-13):
Ďakujem pekne. Vážený pán predsedajúci, ešte predtým jedna skvelá správa. Na bratislavskej zdravotnej škole (zaznievanie gongu) pre nové odbory, ako je praktická sestra, asistent výživy či masér, sa prihlásilo o 214 % viac žiakov ako v minulom roku. Vďaka všetkým, ktorí ste hlasovali za pozmeňujúci vtedy návrh praktická sestra. Pán predseda, v rozprave k návrhu zákona vystúpilo 7 poslancov, pani poslankyňa Cigániková požiadala o vyňatie bodov zo spoločnej správy 17, 23, 26 a 28 na osobitné hlasovanie. Pani poslankyňa Červeňáková a pán poslanec Baláž podali konkrétne pozmeňujúce návrhy. Aby sme mohli hlasovať o pozmeňujúcich návrhoch predložených dnes v rozprave, dajte najskôr hlasovať o skrátení lehoty podľa § 83 ods. 4 zákona o rokovacom poriadku.
Čepák, Rastislav, poslanec NR SR (2015-06-26):
Ďakujem pekne za slovo, pán predseda. V rozprave vystúpili dvaja páni poslanci, desiatnik Mikloško a pán Galko, ktorý neprezradil svoju hodnosť. Nepodali však žiadne procedurálne návrhy. Preto prosím, dajte hlasovať o predloženom návrhu uznesenia.
Kuffa, Štefan, poslanec NR SR (2013-12-17):
Ďakujem za slovo. Naozaj štátu má záležať na rodine. Tie poplatky sú skutočne neprimerané, som tiež otcom viacčlennej rodiny a keď aj tak reálne uvažujem a rozmýšľam a pozerám sa na dnešné mladé rodiny, aj päťčlenná mladá rodina, ak sa má zbaliť na dovolenku a v rámci len Slovenskej republiky, keď majú sa kdesi presunúť, aj päťmiestne auto je problémom, aby sa táto päťčlenná možno rodina práve do toho päťmiestneho autá zbalila a nachystala. Áno, tie viacmiestne autá, sedem-, osem- až deväťmiestne autá, to sú také rodinné vany, kde sú také komfortné. Tie poplatky pre tú registráciu, ak je ojazdené auto trebárs dovezené, no tak naozaj to dosahuje tú desatinu toho poplatku z tej celkovej ceny toho auta. Ja tento navrhovaný, navrhovaný zákon určite podporím a vyzývam aj kolegov, aby tak urobili. Myslím si, že toto je taká malá, maličká drobnosť, kedy by sme mohli možno zvýhodniť viacčlenné rodiny. Ono je to väčšinou tak, že viacpočetné rodiny väčšinou sú znevýhodňované. Dnes mať viac detí ako tri, tak aj vo svojom okolí ste takmer ako na posmech, a myslím si, že je tu dosť veľa rodín na Slovensku, ktoré sú ochotné ešte aj v týchto možno pre mnohých ľudí ťažkých situáciách a chvíľach ochotne prijať viac detí. Tuná keď som aj v rámci rozpráv počul, že stále len dve deti. Dve deti nenahradia našu generáciu, aby sme my mohli napredovať, my potrebujeme v každej rodine mať, alebo teda takmer každej, aspoň tri deti. To dieťa navyše, to je to, ktoré nám aj zabezpečuje aj ten ekonomický rast... (Prerušenie vystúpenia časomerom.)
Blcháč, Ján, poslanec NR SR (2023-12-20):
Ako o ďalšom budeme hlasovať o siedmom pozmeňujúcom návrhu poslanca Matoviča. Prosím, dajte hlasovať.
R. Madej, poslanec: (2004-09-23):
Preto ma trochu mrzí, že ešte stále sa toleruje porušovanie zákona o slobodnom prístupe k informáciám. A chcel by som sa opýtať, či sa v týchto prílohách niečo zmení a či budú zverejnené.
Viskupič, Jozef, poslanec NR SR (2016-03-23):
Ďakujem. Volám sa Jozef. (Prerušenie vystúpenia predsedajúcim.)
P. Hrušovský, predseda NR SR: (2004-06-29):
(Hlasovanie.) 131 prítomných, 91 za návrh, 3 proti, 35 sa zdržalo, 2 nehlasovali. Návrh uznesenia sme schválili. Prosím pána poslanca Hanzela, aby z poverenia výboru predložil návrh uznesenia k správe o pripravovaných projektoch na podporu Slovákov žijúcich v zahraničí , ktorú prerokúvame ako tlač 742. Nech sa páči, pán poslanec. B. Hanzel, poslanec: Ďakujem pekne, pán predseda. V rozprave nezazneli žiadne pripomienky, tak dovoľte, aby som vás požiadal, pán predseda, aby ste dali hlasovať o uznesení (tlač 742) tak ako to je rozdané v laviciach.
Laurenčík, Milan, podpredseda NR SR (2021-11-02):
Na faktickú poznámku bude reagovať pán poslanec Radovan Kazda.
Matovič, Igor, poslanec NR SR (2018-03-26):
Duško, páči sa mi tá tvoja trnavčina, lebo ty si dokonalejší ako ja, že ja ten mäkčeň ešte kedy-tedy vysloviť viem, ale ty ho nevíš (smiech v sále) a tak ja ti to iba zopakujem. Užite si to, ale (zvyšok vety rečník povedal v nárečí) zobák vám klapne nakonec naprázdno, lebo my vám tý majetky nakradnuté zobereme, Duško, možeš sa snažit, možeš čítat čokolvek, neboj sa. Dobre? Čiže zobáčik vám na konci klapne naprázdno. A chcel by som sa ohradiť z tohto miesta voči konaniu predsedajúceho, lebo nemyslím si, že je v súlade s rokovacím poriadkom, aby tu komentoval vystúpenia ktoréhokoľvek vystupujúceho. Hovorím konkrétne o pánovi Bugárovi, kedy povedal: „Hovorí ten, ktorý odpočúva.“ Jednoducho to je nemiestne, je to urážlivé, je to v rozpore... (Prerušenie vystúpenia predsedajúcim.)
Blanár, Juraj, podpredseda NR SR (2021-06-15):
Pán poslanec Milan Potocký, nech sa páči, pán poslanec.
Danko, Andrej, predseda NR SR (2016-09-12):
Prosím, prezentujme sa a hlasujme. (Hlasovanie.) Prítomných 134 poslancov, za 47, proti 2, zdržalo sa 84, nehlasoval 1. Konštatujem, že sme uvedený návrh neschválili.
Osuský, Peter, poslanec NR SR (2013-12-16):
Ďakujem pekne, pani predsedajúca. Pán kolega Mičovský, zrejme naši rodičia kupovávali rovnaké knižky. Ja, pravda, som už bol deviatak, keďže som očividne starší. Jano Juríček Bobál, ako na Brezovej každý, bol naša rodina, pretože na Brezovej bol každý s každým rodina, a tento jeho záslužný počin je dodnes na čestnom mieste v mojej knižnici. Pravda je, že postavenie Štefánika v očiach oficiálnej vzdelávacej siete rozhodujúcou mierou ovplyvnila hanebná kniha historika SAV Ľudovíta Holotíka „Štefánikovská legenda a vznik ČSR“. To slovo legenda tam bolo, samozrejme, týmto pseudohistorikom myslené v úvodzovkách, pretože podľa neho si Štefánik žiadnu legendu nezaslúžil. Treba povedať, že Štefánik legendu má, aj keď ju možno v mojich očiach nepotrebuje. Stačia fakty a tie fakty sú také, že legenda sa mi zdá nadbytočnou. Myslím si, že toto je zákon, ktorý by sa mohol prijať krížom cez celé politické spektrum. A neviem si predstaviť dôvod, prečo by sa tak nemalo stať. Uvidíme čoskoro, ako to dopadne. Vám len ďakujem za osobný exkurz, pretože presne dlhé roky bolo treba, aby Jany dostávali od otcov napísané knihy. A jedna z vecí, ktorú by sme mohli zabezpečiť, je to, aby sme svoju históriu poznali a k tomu, čo v nej za to stojí, sa hrdo hlásili. Dvadsiaty ôsmy október je dôvodom na hrdé hlásenie sa k niečomu. A nemyslím si, že tých dôvodov máme toľko, že ho môžme zahodiť.
Ďuriš Nicholsonová, Lucia, podpredsedníčka NR SR (2018-02-09):
V súlade s rokovacím poriadkom teraz požiadal o slovo pán navrhovateľ, pán poslanec Vašečka. Nech sa páči, máte slovo.
Ďuriš Nicholsonová, Lucia, podpredsedníčka NR SR (2018-09-11):
Pán poslanec Budaj bol posledným poslancom prihláseným do rozpravy. Vyhlasujem týmto všeobecnú rozpravu k tomuto bodu za skončenú. Chcem sa opýtať pána ministra, či je niečo, čo chce dodať? Je tomu tak. Nech sa páči.
Dvořák, Oskar, poslanec NR SR (2023-12-13):
Ďakujem veľmi pekne za slovo. Ďakujem za objasnenie teda tých skutočností môjmu predrečníkovi Marekovi Krajčímu. Spomenul si tam, Marek, jednu zaujímavú vec, ktorá súvisí s ďalším zákonom, ktorý tu budeme prerokovávať, a že my vlastne v tomto lex prejedanie budúcnosti, ktoré tu máme predložené, sa rozprávame o zvyšovaní zdravotných odvodov o jeden percentuálny bod, ale zároveň tu budeme mať na tejto schôdzi aj zákony, ktoré oslabujú inštitúciu, nezávislosť inštitúcie, ktorá práve tieto odvody má kontrolovať, a to je ten tzv. Úrad pre dohľad nad zdravotnou starostlivosťou. Je to jediná inštitúcia, ktorá má právomoc kontrolovať, ako sa tu nakladá v našom zdravotnom celom systéme so zdravotnými odvodmi a my tu v ďalšom zákone, ktorý teda bude už ďalším bodom, ideme napádať závislosť, resp. nezávislosť tohto úradu. Prvýkrát v histórii tejto republiky sa stáva, že úrad bude v skutočnosti nezávislý, resp. je v súčasnosti tým, že ho, že predsedníčku alebo predsedu menuje prezidentka, my to ideme odobrať. Prvýkrát tento, tento úrad sa zakúsava do politicky citlivých káuz, čo je napríklad aj hospodárenie poisťovne Dôvera, čo tu spomenul môj predrečník, a ja len pripomeniem, že mali sme tu prípady, keď tento úrad bol politicky závislý a keď si spomenieme napríklad na prípad prvej Ficovej vlády, tak vtedy tento úrad dokázal odklepnúť, že zo zdravotného poistenia, z nášho zdravotného poistenia sa dokázalo vtedy zlúčením poisťovní cez Dôveru odliať vyše 400 miliónov eur. My teraz ideme zvyšovať zdravotné odvody na jednej strane, ale na druhej strane tu zase sa ideme v ďalšom návrhu zákona rozprávať, čo si tu chce vládny valec pretlačiť o tom, ako ideme efektívne znížiť kontrolu nad týmito zdravotnými odvodmi.
J. Brocka, poslanec: (2001-10-04):
Gestorský výbor nedostal do začatia rokovania o návrhu zákona žiadne pozmeňujúce alebo doplňujúce návrhy alebo stanoviská poslancov Národnej rady. K predmetnému návrhu zaujali výbory, ktoré prerokovali tento vládny návrh zákona, nasledovné stanoviská: Výbor pre financie, rozpočet a menu navrhuje zákon schváliť. Ústavnoprávny výbor ho navrhuje schváliť s pozmeňujúcim návrhom. Ten pozmeňujúci návrh máte v spoločnej správe a znie: „V čl. II sa vypúšťa bod 1.“ Gestorský výbor pre financie, rozpočet a menu na základe stanovísk oboch výborov odporúča Národnej rade uvedený návrh zákona schváliť s pozmeňujúcimi a doplňujúcimi návrhmi. Táto spoločná správa bola schválená uznesením gestorského výboru č. 755. Zároveň ma výbor poveril predniesť túto správu a navrhnúť v pléne spôsob hlasovania. Pán podpredseda, môžete otvoriť rozpravu.
Pellegrini, Peter, podpredseda NR SR (2020-09-02):
Ďakujem veľmi pekne. Na vaše vystúpenie je osem faktických poznámok. Ako prvý – pán poslanec Blaha.
Matovič, Igor, poslanec NR SR (2010-12-01):
Pán predseda, pán minister, panie poslankyne a páni poslanci, chcem vám predstaviť, teda predložiť pozmeňovací návrh, ktorý je teda môj, Natálie Blahovej a Eriky Jurinovej, ktorý rieši vlastne dva problémy, ktoré sme identifikovali, a to prvý je ten, že myslíme si, že ak matka porodí naraz súčasne dve deti, tri deti, prípadne viacej detí, čiže dvojičky, trojičky a osmoričky, tak tá starostlivosť, ktorú musí poskytnúť týmto deťom v tom istom čase je určite vyššia ako starostlivosť pre jedno dieťa, takže v tom pozmeňovacom návrhu navrhujeme, aby vlastne matke, ktorá naraz porodila viacero detí, za každé jedno pridané dieťa bol zvýšený rodičovský príspevok o 25 %. Čiže príklad: v prípade, ak porodila dvojičky, tak bude mať 1,25-násobok riadneho rodičovského príspevku, ak trojičky 1,5-násobok riadneho rodičovského príspevku. Druhý problém, ktorý vlastne pri súčasnej právnej úprave existuje, je to, že tak ako doteraz sme brali rodičovský príspevok, tak bol vyslovene, tak aj zákonom definovaný, že matka získa rodičovský príspevok vtedy, ak v jej opatere je, alebo teda stará sa o dieťa, ktoré je do troch rokov a riadne sa o toto dieťa stará. V prípade, ak by sa riadne nestarala, tak teoreticky jej mohol byť zobraný rodičovský príspevok, alebo jej bolo odobraté dieťa. Na druhej strane, myslíme si, že táto situácia spôsobuje taký zaujímavý efekt, že tá nezodpovedná matka, ktorá má doma možno už ďalších sedem detí, ktoré jej behajú po ulici a porodí ôsme dieťa, týmto vlastne ju vôbec my netlačíme k tomu, alebo vôbec ju nezaujíma, aby sa riadne starala aj o tie ďalšie deti a vlastne aj zákonom sme ju tlačili do toho, že sme od nej vyžadovali iba starostlivosť len o to jedno, jediné dieťa. Myslíme si, že keďže štát vlastne jej platí ako náhradu príjmu rodičovský príspevok, tak týmto vyjadruje štát, že dáva matke pracovné voľno a platí ju vlastne ako matku na plný úväzok a myslím si, že matka na plný úväzok neznamená starať sa iba o jedno dieťa, ale starať sa aj o tie ostatné, jednoducho nezabúdať na tie ostatné, a preto sme v tom pozmeňovacom návrhu navrhli taký systém, aby sme brali iba jedno jediné kritérium, podľa nás ale teda také dosť najpodstatnejšie, a to, aby v prípade, ak niektoré z tých detí, ktoré sú školopovinné, čiže nie je to do tých troch rokov, nechodí riadne do školy alebo je to záškolák, podľa zákona nad 15 vymeškaných hodín mesačne a toto sa opakuje bez opravy alebo nápravy nasledujúce alebo vlastne tri mesiace za sebou, tak v tomto prípade, aby bol rodičovský príspevok znížený na polovičku. Áno, dopredu priznávam, že vzhľadom na to, že iné právne úpravy, ktoré upravujú dávky v hmotnej núdzi hovoria o tom, že alebo následne vlastne pri rodinách, ktoré majú nad päť detí, tieto dávky v hmotnej núdzi budú, alebo teda vlastne ten znížený rodičovský príspevok bude doplatený formou dávok v hmotnej núdzi... (Ruch v sále. Prerušenie vystúpenia predsedajúcim.)
Kaščáková, Renáta, poslankyňa NR SR (2016-10-20):
Ďakujem. Ja nadviažem na kolegu Ivana s tým, že by som vlastne len zhrnula celú podstatu tých nedostatkov, ktoré podľa nášho názoru tento zákon obsahuje, a to sú v podstate tri, resp. štyri veci. A to je už spomínaná teda dvojitá záťaž, to znamená, že náklady na vyvolané investície, ktoré dnes vlastne nemajú žiadne pravidlá, a práve zmyslom tohto zákona malo by byť, aby sa tie pravidlá nastavili a upravili, čo sa nestalo. To znamená, že tie náklady na vyvolané investície investor bude musieť platiť tak či tak, plus navyše je tam ten mestský poplatok. Druhá vec je tá neadresnosť, to znamená použitie tých vybraných poplatkov. A tretia vec je ten dvojaký meter. To znamená, že výstavba domov do 150 m bola vyňatá z tohto zákona, z tohto poplatku, pričom práve v území, keď ide o územie ako spomínaný Chorvátsky Grob, ktoré zasahuje veľkú plochu, je to veľa domov, ktoré by sa mohli vlastne týmito čiastkami na tú investíciu vyskladať. No a v neposlednom rade je to, je to vlastne výška toho poplatku. To tu už tiež bolo spomenuté. My dnes vlastne hovoríme o výške, ktorá je medzi 10 a 35 eurami, pričom nie je vôbec známe, že z čoho táto výška bola vôbec vypočítaná. A mám pocit, že je vlastne určená len takpovediac z brucha, pričom k tomuto odporúčam aj štúdiu, ktorú pre úniu miest vypracoval svojho času Inštitút komunálnej politiky, myslím si, že sa tak volá, pána Viktora Nižňanského, ktorý práve poukazoval na príklady dobrej praxe napríklad aj z Kanady, kde, alebo z iných štátov, kde sú presné modely, akým spôsobom sa vlastne a čo všetko sa do takejto výšky poplatku má zarátavať. Takže odporúčame tento materiál pre prípadné štúdium do ďalšieho čítania. Takže toľko.
Buček, Jozef, poslanec NR SR (2018-12-04):
Teraz pristúpime k hlasovaniu o bodoch 10, 11 a 13 zo spoločnej správy s odporúčaním gestorského výboru schváliť. Upozorňujem však, že pán poslanec Hrnko podal pozmeňujúci návrh, ktorý rieši navrhovanú problematiku inak.
J. Rydlo, poslanec: (2008-11-04):
Preto veľmi vítam tú poznámku, ktorá hovorí, že tento problém treba, nechcem povedať, že zinternacionalizovať, ale predniesť na príslušných fórach Európskeho parlamentu, Európskej komisie, pretože jednoducho Slovensko v tomto zápase s dvojnásobným Maďarskom nie vždy môže obstáť, i keď je pravda na jeho strane. A preto je potrebné, ako voľakedy Československo vedelo postaviť na nohy Malú dohodu, treba sa spojiť s inými krajinami, ako Rumunsko, Srbsko, Chorvátsko, do určitej miery Slovinsko a napokon aj Rakúsko, aby sme dosiahli to, aby sa náš južný sused vmestil do svojej kože. Pretože v Európe, ak chceme spolu žiť, musíme rešpektovať určité pravidlá vzájomného spolunažívania, ktoré si nemôže nikto dovoliť len tak svojvoľne porušovať. Ďakujem.
Šimko, Jozef, poslanec NR SR (2020-04-28):
Ďakujem pekne, pán predseda. Skrátka začal by som s pánom Karahutom. Áno, v podstate súhlasím s vaším názorom, ale, bohužiaľ, do tých 10 minút som sa nedokázal vmestiť aj k tejto téme, ale očakávam, očakávam končiktú..., konštruktívnu politiku práve v tomto smere aj od vás, aj od všetkých poslancov a v prvom rade od pána ministra a verím tomu, že tento problém vyriešime, čo sa týka úseku poľnohospodárstva. Ale ak dovolíte, hádam by som zareagoval na pána Ferenčáka. Skutočne je to tiež takisto skúsený primátor mesta, ktorý dlhé roky pracuje ako primátor, takisto aj ja už ako desiaty rok. Dámy a páni, vy si vôbec ani niektorí neuvedomujete, aká je situácia v okrese Rimavská Sobota, ale v regiónoch tam dole na juhu Banskobystrického samosprávneho kraja. Nech je to Rimavská Sobota, Poltár, Tisovec, Hnúšťa, Tornaľa, Revúca, dovolím si povedať, ešte aj, aj Lučenec, Veľký Krtíš. My tam zápasíme s obrovským problémom, s vysokou mierou nezamestnanosti, či sa to niekomu páči, či nie. Ja som to raz už tu povedal vo svojom vystúpení, že áno, tento krízový stav, ktorý nastal v mesiaci marec na území Slovenskej republiky a v celej Európe, my v týchto južných okresoch, samozrejme, na severovýchode Slovenskej republiky, s týmto už ako aj my zápasíme. Ale v každom prípade, pán kolega Karahuta, my potrebujeme v každom prípade dobudovať R2, to znamená, že Zvolen – Košice, ak táto diaľnica sa dobuduje, tak budem skutočne rád. Len problém je to, už aj bývalí, bývalé vedenie, bývalá vláda Slovenskej republiky už nám vyhlasovala, že teoreticky R2, to znamená diaľnica od Lučenca smerom na východ po Košice nie je potrebná, pretože v podstate tá hustota premávky si to nevyžaduje. Ale vyžadovala to vtedy, keď bolo potrebné v danom prípade získavať hlasy v rámci politickej kampane? Tak zato vás prosím, v prvom rade pána ministra dopravy, aby sa s týmto problémom zaoberali, aby sa diaľnica v smere ďalej od Lučenca smerom na východ postupovala, aby sa budovala ďalej. Ďakujem pekne.
Tkáčová, Jarmila, poslankyňa NR SR (2011-02-09):
Ďakujem za slovo, pán podpredseda. Pán kolega, viackrát ste sa zamýšľali nad tým, čo je zásadná vec a čo nie je. Podľa môjho názoru štátne občianstvo je tak zásadná vec, že sa ním zaoberá Ústava Slovenskej republiky. V čl. 5 ods. 2 sa v ústave píše: „Nikomu nemožno odňať štátne občianstvo Slovenskej republiky proti jeho vôli.“ Rozhodnutie Ficovej vlády odnímať štátne občianstvo je podľa môjho názoru v rozpore s týmto článkom ústavy. My zákonom odnímame nášmu občanovi štátne občianstvo proti jeho vôli a trestáme ho tak v mene pochybného nacionalizmu, lebo nie české občianstvo alebo nie austrálske občianstvo, ale práve maďarské občianstvo je pre vás a pre vašich spolupútnikov problém. Čistým riešením a prejavením vôle občana by bolo, keby sme sa dohodli na zmene ústavy tak, aby občan Slovenskej republiky mohol mať iba jedno občianstvo, ako je to napríklad v Poľsku, alebo ako je to napríklad v Nemeckej republike a v podstate vtedy by sa prejavila vôľa občana, kedy by sa rozhodol pre to jedno občianstvo, ktoré chce mať. Toto by bolo čisté ústavné riešenie, nie podmieňovať vôľu občanov nejakými taxatívne vymenovanými podmienkami. Myslím si, že záujmom ľudí, našich občanov, našich obyčajných ľudí je, aby sa im politici čo najmenej miešali do života. A ako to už povedal váš kolega z poslaneckého klubu, vy chcete rozhodovať kto naším štátnym občanom môže byť a kto nie. A toto nie je v záujme našich občanov. (Potlesk.)
Lubyová, Martina, ministerka školstva, vedy, výskumu a športu SR (2019-09-19):
Ďakujem pekne, pán predsedajúci. Vážený pán poslanec, odpoviem opäť v mene pána ministra Érseka. V rámci procesu verejného obstarávania na predné zákazky výstavba rýchlostnej cesty R3 Tvrdošín – Nižná, užšia súťaž, sa dňa 4. 9. 2018 uskutočnilo otváranie ponúk časť „Kritériá“. Celý proces verejného obstarávania je plne v kompetencii verejného obstarávateľa Národnej diaľničnej spoločnosti, pričom jednotlivé postupy komisie podliehajú mlčanlivosti. Samozrejme by som bol radšej, ak by sa na tomto úseku už stavalo. NDS za môjho pôsobenia v rezorte dopravy podpísala zmluvu na výstavbu viacerých úsekov, pričom všetky tieto úseky dnes napredujú bez problémov alebo sme dokonca popredu pri výstavbe niektorých úsekov. Z pozície ministerstva naozaj nie je možné zasahovať do súťaží a ani do konania súťažiacich. Ani v prípade, že ak sa niektoré súťaže neprimerane predlžujú, nemôže rezort dopravy tieto procesy ovplyvňovať. Predpokladaný termín podpisu s vybratým zhotoviteľom v prípade, ak nebudú zo strany uchádzačov podané revízne postupy, je 4. kvartál tohto roka. Po podpise zmluvy o dielo bude začatá výstavba rýchlostnej cesty R3 Tvrdošín – Nižná na Orave. Ďakujem pekne, pán predsedajúci, skončila som.
P. Paška, predseda NR SR: (2007-04-13):
Chcem vás požiadať, aby sme prezentáciou zistili uznášaniaschopnosť 9. schôdze. Dúfam, že máte všetci pripravené svoje hlasovacie zariadenia. Môžeme skúsiť prezentáciu? Takže budeme sa prezentovať, dámy a páni. (Prezentácia.) Je prítomných 117 poslancov. Konštatujem, že sme uznášaniaschopní a môžeme pokračovať v programe. Na 9. schôdzi Národnej rady budú overovateľmi páni poslanci Oľga Nachtmannová a Stanislav Kahanec. Náhradníkmi budú pán poslanec Džurina a pani Anna Szögedi. O ospravedlnenie neúčasti na dnešnom rokovaní 9. schôdze ma požiadali podpredsedovia pán Viliam Veteška a pani Anna Belousovová a páni poslanci Jozef Burian, Magda Košútová, Stanislav Kubánek, Pavol Kubovič, Martin Kuruc, Vladimír Mečiar, Milan Rehák, Alexander Slafkovský a Ján Slabý. Na zahraničnej pracovnej ceste sú ešte naši kolegovia pán poslanec Horváth a pán poslanec Maroš Kondrót. Dámy a páni, chcem vás informovať, že pán poslanec Národnej rady László Gyurovszky mi 11. apríla doručil písomné oznámenie o tom, že sa vzdáva mandátu poslanca Národnej rady. Týmto dňom, teda 11. apríla, zanikol jeho mandát. Uvedenú skutočnosť som zobral rozhodnutím na vedomie. Chcem vás len informovať, že nastúpenie náhradníka vykonáme až na májovej schôdzi, nie je možné v zmysle rokovacieho poriadku vykonať na schôdzi, ako je dnešná mimoriadna schôdza, nástup náhradníka, takže aj pre kolegov z SMK, na májovú schôdzu pripravíme nástup náhradníka. Dámy a páni, 9. schôdzu som zvolal podľa čl. 83 ods. 2 Ústavy Slovenskej republiky a § 17 ods. 2 zákona o rokovacom poriadku na žiadosť skupiny 58 poslancov Národnej rady Slovenskej republiky. Žiadosť poslancov o zvolanie schôdze ste dostali spolu s pozvánkou a páni poslanci, ktorí doručili písomne podpísaný návrh, žiadajú, aby sme na tejto schôdzi prerokovali návrh na vyslovenie nedôvery členovi vlády Slovenskej republiky Ľubomírovi Jahnátkovi, poverenému riadením Ministerstva hospodárstva Slovenskej republiky . Podľa čl. 88 ods. 1 Ústavy Slovenskej republiky návrh na vyslovenie nedôvery vláde alebo jej členovi prerokuje Národná rada vtedy, keď o to požiada najmenej pätina jej poslancov, teda program takejto schôdze sa neschvaľuje. Dostali ste návrh tlač pod číslom 252. Tento návrh som v zmysle § 109 ods. 3 zákona o rokovacom poriadku zaslal aj vláde Slovenskej republiky, aby zaujala stanovisko, a pridelil som ho na prerokovanie všetkým výborom Národnej rady, pričom ako gestorský som určil výbor pre hospodársku politiku. Teraz už poprosím podpredsedu Národnej rady Slovenskej republiky pána Milana Horta, aby ako poverený člen skupiny poslancov uviedol návrh a oboznámil Národnú radu s dôvodmi, ktoré viedli skupinu poslancov k podaniu tohto návrhu. Nech sa páči, pán podpredseda.
Danko, Andrej, predseda NR SR (2019-05-20):
Pán poslanec Suchánek.
Valášek, Tomáš, poslanec NR SR (2021-05-07):
Vďaka, pán predsedajúci. Pani verejná ochrankyňa práv, kolegyne, kolegovia, než sa dostanem k dnes predloženej správe, dovoľte mi začať trošku zoširoka. Všetci, myslím, rozumieme tomu, že v čase krízy a pandémie obzvlášť budú práva jednotlivcov obmedzené v mene ochrany zdravia spoločnosti, ale všetci sa tiež, dúfam, zhodneme v tom, že tie obmedzenia musia mať svoj limit. Že práva jednotlivcov sú aj v čase krízy iba obmedzené, nie negované. Kde presne nakreslíme túto hranicu, či je, čo je ešte rozumné obmedzenie a čo už začína byť šikanou. Myslím si, že to o nás ako spoločnosti vypovedá asi ešte viac ako ochrana práv v čase pokoja a mieru, pretože práve v čase krízy, keď často niet plánu, ktorého sa môžeme držať, sa odhalí naša ozajstná povaha a charakter. Pani verejná ochrankyňa práv, váš úrad a vy osobne hráte kľúčovú úlohu pri tomto rozhodovaní. Práve pri hľadaní tej zdravej hranice, chcem vám poďakovať, že ste sa tejto úlohy zhostili dôstojne a efektívne. Dovoľte mi vyzdvihnúť popri tých výsledkoch, ktoré ste už spomínali, aj napríklad váš úspech pri zabezpečení kontaktov rodičov s predčasne narodenými deťmi počas pandémie, či zabezpečenie práv rodičov sprevádzať rodičku pri pôrode. Možno malé veci, ale pre tých ľudí, ktorých sa to týka veľmi dôležité. Dovoľte mi tiež uistiť vás, že sme vás počúvali pozorne, keď ste hovorili o potrebe dopracovať právnu úpravu v otázkach napríklad tej citlivej témy karantény. Tých porušení práv pri realizácií napríklad tej spomínanej karantény by, samozrejme, bolo bývalo menej, keby sme neboli ako vláda na všetkých úrovniach – od tej štátnej po tú regionálnu – toľko improvizovali. To je, samozrejme, odkaz na inú diskusiu, ktorú sme mali v tomto pléne tento týždeň a aj predtým, o zlyhaní krízového systému, systému krízového riadenia štátu. Táto pandémia skutočne odhalila priam fatálnu absenciu plánov, scenárov, fungujúcich inštitúcií či návykov, ako konať v čase krízy a pandémie, pretože sme, samozrejme, tie krízové stavy hriešne málo nacvičovali. Niečo, čo naplno odhalila pandémia, ale niečo tí z nás, ktorí sa týmto témam venujú, a ja ako bývalý veľvyslanec pri NATO, sme zažívali už roky a roky. Mňa teší, a to ako opozičný poslanec pochválim vládu, mňa teší, že vláda si dala do nového aj do starého programového vyhlásenia záväzok oprášiť a postaviť nový fungujúci systém riadenia kríz, rozchodiť Bezpečnostnú radu štátu, dopísať krízové a plány a začať ich poctivo precvičovať. Podotýkam však, a tu sa vraciam k osobe a úradu pani verejnej ochrankyne práv, že už pri písaní či oprašovaní týchto plánov treba myslieť na ochranu práv jednotlivcov. Preto vyzývam vládu, aby do tímu, ktorý ten systém krízového riadenia bude prepisovať, zaradili už od začiatku aj verejnú ochrankyňu práv. A dúfam, pani ombudsmanka, že im poskytnete vašu súčinnosť. Pointa je jednoduchá. Myslím, že si rozumieme, aby sme pri budúcej ochrane, pri budúcej kríze nielen menej improvizovali, ale aby aj tie plány, scenáre, cvičenia, ktorými sa do budúcna snáď budeme riadiť popri ochrany zdravia spoločnosti ako takej, už od piky mysleli aj na práva jednotlivcov. Vďaka.
Glváč, Martin, podpredseda NR SR (2018-09-13):
Ďakujem. Otváram rozpravu. Do rozpravy som nedostal žiadnu písomnú prihlášku. Pýtam sa, či sa chce niekto ústne prihlásiť okrem pani navrhovateľky. Končím možnosť prihlásiť sa. Nech sa páči, pani navrhovateľka.
Zemanová, Anna, poslankyňa NR SR (2021-11-05):
Vážený pán podpredseda, kolegyne poslankyne, poslanci, vážení prítomní, Národná rada Slovenskej republiky uznesením č. 841 z 24. júna 2021 pridelila návrh poslancov Národnej rady Slovenskej republiky Jaromíra Šíbla, Borisa Kollára, Alexandry Pivkovej a Jarmily Halgašovej na vydanie zákona, ktorým sa dopĺňa zákon č. 409/2011 Z. z. o niektorých opatreniach na úseku environmentálnej záťaže a o zmene a doplnení niektorých zákonov v znení zákona č. 49/2018 Z. z. a ktorým sa dopĺňa zákon Národnej rady Slovenskej republiky č. 145/1995 Z. z. o správnych poplatkoch v znení neskorších predpisov, tlač 590, na prerokovanie týmto výborom: ústavnoprávnemu výboru a výboru pre pôdohospodárstvo a životné prostredie. Za gestorský výbor určila výbor pre pôdohospodárstvo a životné prostredie. Výbory prerokovali predmetný návrh zákona v lehote určenej uznesením Národnej rady. Poslanci Národnej rady, ktorí nie sú členmi výborov, ktorým bol poslanecký návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona. Výbory Národnej rady, ktorým bol poslanecký návrh zákona pridelený, zaujali, aha, k nemu nasledovné stanoviská: ústavnoprávny výbor uznesením č. 332 z 9. septembra 2021 s poslaneckým návrhom zákona súhlasil a odporučil ho Národnej rade schváliť. Výbor pre pôdohospodárstvo a životné prostredie uznesením č. 142 zo 16. septembra 2021 s poslaneckým návrhom zákona súhlasil a odporučil ho Národnej rade schváliť. Gestorský výbor na základe stanovísk výborov k poslaneckému návrhu zákona vyjadrených v ich uzneseniach uvedených pod bodom III spoločnej správy a v stanoviskách poslancov gestorského výboru vyjadrených v rozprave k tomuto poslaneckému návrhu zákona v súlade s príslušnými ustanoveniami zákona Národnej rady o rokovacom poriadku odporúča Národnej rade predmetný návrh zákona schváliť. Spoločná správa výborov Národnej rady o prerokovaní predmetného návrhu zákona vo výboroch Národnej rady v druhom čítaní bola schválená uznesením výboru pre pôdohospodárstvo a životné prostredie č. 143 zo dňa 
16. septembra 2021. V citovanom uznesení ma výbor poveril predložiť Národnej rade spoločnú správu výborov a splnomocnil ma podať návrhy podľa príslušných ustanovení zákona o rokovacom poriadku Národnej rady. Vážený pán predsedajúci, prosím, otvorte rozpravu.
P. Hrušovský, predseda NR SR: (2004-05-12):
(Hlasovanie.) 138 prítomných, 131 za návrh, 5 sa zdržalo, 2 nehlasovali. Návrh zákona sme schválili do druhého čítania . Prosím ďalší návrh pán poslanec.
Jurinová, Erika, podpredsedníčka NR SR (2015-02-12):
Ďakujem pekne, pán poslanec. Na vaše vystúpenie nie sú faktické poznámky. Teraz dávam možnosť prihlásiť sa do rozpravy ústne. Túto možnosť nevyužil nikto. Vyhlasujem všeobecnú rozpravu za skončenú. A pán navrhovateľ, pán minister zdravotníctva, chce zaujať stanovisko? (Reakcia navrhovateľa.) Nech sa páči, máte slovo.
Kuriak, Milan, poslanec NR SR (2021-05-04):
Hlasovanie o tomto bode programu bude dnes o 17. hodine.